**Z Á P I  S  N I C A**

**z rokovania prvého mimoriadneho zasadnutia**

**obecného zastupiteľstva konaného dňa 31.10.2015**

***Prítomní* :** podľa prezenčnej listiny.

Rokovanie zvolal a viedol starosta obce.

**K bodu č. 1 :** **Úvod - privítanie.**

Poslanci obecného zastupiteľstva a starosta obce vykonali obhliadku bytu a skonštatovali, že je nevyhnutné vymeniť kuchynskú linku a podlahovinu PVC v kuchyni. Po obhliadke bytu rokovanie pokračovalo v malej zasadačke kultúrneho domu.

Do návrhovej komisie boli zvolení poslanci:  p. Minarik a p. Mitrovská.

Hlasovanie: za – 6, proti – 0, zdržal sa – 1.

Za overovateľov zápisnice boli určení  poslanci p. Žulová a p. Minarik.

**K bodu č. 2 :** **Školský byt.**

Starosta navrhol poslancom, aby hlasovali tajne, ale tento návrh poslanci neodsúhlasili.

Návrh uznesenia:

OZ schvaľuje za nájomníkov školského bytu manželov Kočerhových.

Hlasovanie – za: 3, proti 0, zdržal sa: 4

Návrh nebol schválený.

**-uznesenie č. 39 - OZ schvaľuje za nájomníkov obecného bytu manželov Valenčínových**

**Hlasovanie - za: 4, proti: 0, zdržal sa: 3**

Starosta obce využil svoje právo v zmysle §13 ods.6 zákona 369/1990 Zb. a prijaté uznesenie pozastavuje.

**Odôvodnenie:**

Starosta obce sa domnieva, že prijaté uznesenie nie je v súlade s §1 ods. 2 zákona 369/1990 Zb.: „ Základnou úlohou obce pri výkone samosprávy je starostlivosť o všestranný rozvoj jej územia a **potreby jej obyvateľov**“.

 **K bodu č. 3: Záver**

Keďže viac návrhov nebolo, starosta poďakoval za účasť a rokovanie ukončil.

 Overovatelia zápisnice:

 p. Jana Žulová v.r.

p. Stanislav Minarik v.r.